laion/Wikipedia-Exotic huggingface dataset:
אליפות אירופה בכדורסל 1955

אליפות אירופה בכדורסל 1955 הידועה גם בשם יורובאסקט 1955 היא האליפות התשיעית שנערכה על ידי פיב"א אירופה. 18 נבחרות השתתפו בטורניר. הטורניר נערך בבודפשט, הונגריה, בעקבות זכייתה במדליית הכסף באליפות אירופה בכדורסל 1953. חידוש שהוצג באליפות זו היה השימוש בשעון 30 השניות שהוצג לראשונה. הגבלת זמן ההתקפה ל-30 שניות בלבד תרם לקצב מהיר יותר של המשחק ולתוצאות משחק גבוהות יותר. אליפות זו נחשבה לאחת המפתיעות ביותר בתולדות אליפויות אירופה בכדורסל, מכיוון שנבחרת ברית המועצות, המועמדת הראשית לזכייה, שהייתה בלתי מנוצחת באליפויות אירופה עד לאליפות זו, ספגה בה שני הפסדים וסיימה רק במקום השלישי, כאשר בתואר זוכה המארחת, נבחרת הונגריה. באליפות זו, לראשונה, לא השתתפו נבחרות חדשות שלא שיחקו באליפויות קודמות. נבחרת ישראל לא השתתפה באליפות, עקב חוסר במקורות מימון להשתתפותה. הונגריה (1949–1956) הונגריה צ'כוסלובקיה צ'כוסלובקיה ברית המועצות בולגריה פולין פולין איטליה איטליה רומניה (1952-1965) רומניה יוגוסלביה יוגוסלביה צרפת צרפת פינלנד פינלנד טורקיה טורקיה אנגליה אנגליה אוסטריה אוסטריה שווייץ שווייץ לוקסמבורג לוקסמבורג שוודיה שוודיה מערב גרמניה מערב גרמניה דנמרק דנמרק שיטת המשחקים הייתה דומה לזו שהונהגה באליפות אירופה בכדורסל 1953 18 הנבחרות הוגרלו לארבעה בתים: שני בתים בעלי 5 נבחרות ושני בתים בעלי 4 נבחרות. שתי הראשונות מכל בית העפילו לבית הגמר שנערך בשיטת ליגה בת שמונה קבוצות. הראשונה בבית הגמר זכתה באליפות. הקבוצות שלא העפילו לבית הגמר חולקו לשני בתים בני 5 נבחרות. שתי הראשונות בכל בית העפילו למשחקי הדירוג על מקומות 9-12, הקבוצות שסיימו במקומות השלישי והרביעי בבתים התמודדו על מקומות 13-16 והקבוצות שסיימו במקום החמישי התמודדו על מקומות 17-18. תוצאות מפורטות באתר פיב"א אירופה
VLSI

VLSI – Very Large Scale Integration הוא תהליך של שילוב מספר רב של רכיבים אלקטרוניים ממוזערים ליצירת מעגל משולב של רכיבים רבים – בעיקר טרנזיסטורים על גבי שבב יחיד. VLSI החל בשנות ה-70 עם התפתחות תעשיית המוליכים למחצה, התקשורת והמחשבים. השם נוצר כהמשך לשמות MSI ,SSI ו-LSI המתארים שילוב נמוך בינוני וגבוה של אינטגרציה. הביטוי כיום מאוד שימושי ונועד לתאר את כל תחום פיתוח השבבים בצד שמות כמו מוליכים למחצה ושבבים. דוגמה נפוצה להתקן VLSI הוא מעבד מיקרו מחשב בו ישנם מיליארדי טרנזיסטורים. בטכנולוגיית ה-VLSI קיימים מספר תתי-טכנולוגיות ורכיבים. סוגי רכיבים נפוצים: ASIC – שבב תלוי יישום FPGA – שבב מתוכנת Full Custom VLSI – תכנון VLSI מלא CPLD SOC תהליך תכנון רכיבי VLSI הוא מורכב מאוד וכולל שלבים רבים אשר רובם נעזרים בכלי תכנון אוטומטיים CAD ו-EDA והם כוללים: הגדרת תכונות המערכת תכנון ארכיטקטורה אימות פונקציונלי תכן לוגי אימות לוגי תכן מעגלים תכנון פיסי אימות פיסי ייצור בדיקות סופיות בגלל הדינמיות הרבה בתחום חלק מהחברות כבר אינן קיימות, בעיקר כתוצאה של מיזוגים ורכישות. ARM holdings AMD Altera Analog Devices Applied Micro Circuits Corporation ARM Ltd ATI Technologies Austria Microsystems ברודקום Chartered Semiconductor Manufacturing Conexant Cypress Semiconductor Dalsa פריסקייל סמיקונדקטור HCL Technologies IBM Infineon Intel Lattice Semiconductor Linear Technology Marvell Technology Group Micron Technology MIPS Technologies National Semiconductor NEC NeoMagic Nvidia NXP Semiconductors Portal Player Rochester Institute of Technology קוואלקום Rambus Renesas Technology סמסונג סאנדיסק Sarnoff Sasken Communication Technologies Limited Sun Microsystems ST Microelectronics Tata Elxsi Texas Instruments Toshiba TSMC UMC Wipro Xilinx צורן (חברה) ASIC FPGA VHDL Verilog MEMS MOEMS ננו-מעגלים
שומרי המפרץ

שומרי המפרץ הוא ארגון נוער מקומי, בו שותפים בני נוער מאילת ומישובי חבל אילות. שומרי המפרץ נוסד בשנת 2004 על ידי עמותת "מדבר וים אילת" – עמותה סביבתית אילתית. מטרת הקמת שומרי המפרץ הייתה לחנך ולגבש בני נוער מבתי ספר באילת ומחבל אילות ולהכשיר אותם להיות פעילים למען הסביבה, החברה והמדינה. לאורך שנת הלימודים מתקיימים מפגשים שבועיים בהם עוסקים המדריכים והחניכים בארבעה תחומי עניין עיקריים: גיבוש חברתי. הכשרה והעשרה סביבתית. קורס צלילה "כוכב 1". הכנה לקראת צבא. המפגשים השבועיים נערכים ב-"מרכז לימודי שדה" (מל"ש) במרכז איזידור באילת, במהלך מפגשים אלו לומדים החניכים להכיר את הים וסביבתו, את מקצוע הצלילה כדי שיוכלו לעזור לגופים הירוקים ולעיריית אילת, בשמירה על מפרץ אילת הן בדרך של צלילות ניקיון, והן במבצעי ניקיון והסברה לקהל ולקהילה. חלק נוסף בהכשרת "שומרי המפרץ" עוסק בהכנה לקראת הגיוס לצבא. בפרק זה, בשיתוף עם בסיס חיל הים שמאמץ את "שומרי המפרץ", "שומרי המפרץ" חווים הווי צבאי, מורשת קרבות וסיפורי לוחמים. כל אלו כדי להקל עליהם את הגיוס ולהפוך אותם לחיילים ואזרחים שומרי סביבה טובים יותר. בתוכנית ההדרכה ותפעול הארגון שותפים: חיל הים הישראלי, החברה להגנת הטבע, רשות הטבע והגנים, המשרד להגנת הסביבה, מועדוני הצלילה באילת, חיל החינוך, מועדוני הצלילה באילת – "מנטה" ו"מרינה דיוורס", קבוצת ריף הדולפינים, קצא"א, המצפה התת-ימי והיחידה לאיכות הסביבה אילת – אילות. הפעילות ב-"שומרי המפרץ" מוכרת כיעד במסגרת מחויבות אישית לתלמידי כיתות י' ו"בגרות חברתית" לתלמידי כיתות י"א–י"ב. לאחר תקופת ניסיון והתמדה, מוענק לחניכים קורס צלילה של "כוכב 1". עם סיום קורס הצלילה, החניכים הצעירים מצטרפים לצלילות הניקיון שנערכות מדי כחודש וחצי במהלך שנת הלימודים. פעילותם ההתנדבותית של שומרי המפרץ כוללת מבצעי ניקיון תת-ימיים הנעשים מדי חודש, כמו כן מדי שנה בחג פסח וחג סוכות, עורכים "שומרי המפרץ" מבצעי הסברה בחופים בנושא החשיבות של שמירת הניקיון בים ובחופים. חלק בלתי נפרד ממבצעי ההסברה הוא התמקדות בבעלי החיים שמתקיימים במפרץ אילת ומטרתם של מבצעי הסברה אלו הוא, העלאת המודעות בקרב הציבור לנזקים אפשריים לחיות הבר ולעולם התת-ימי כתוצאה מאי שמירה על הניקיון. לדוגמה, באחת מצלילות הניקיון הוציאו כ-30 צוללים מהים כ-1,000 ק"ג פסולת באזור חוף קיסוסקי. בשנת 2015, ארגון שומרי המפרץ נתקל בקושי להמשיך בפעילות הסדירה של צלילות ניקיון חודשיות. הארגון טען כי עיריית אילת החליטה לקצץ את המשאבים הכלכליים שניתנו לארגון עד עתה ובכך פגעה קשות ביכולתו להמשיך בפעילות. שומרי המפרץ השיקו קמפיין לגיוס כספי המונים ב-HeadStart, על מנת לנסות ולצבור את הסכום החסר, אולם נכשלו בגיוס הכספים ונאלצו לצמצם את פעילותם בשנת 2016. אתר האינטרנט הרשמי של שומרי המפרץ שומרי המפרץ, ברשת החברתית פייסבוק הסביבה - מדבר וים, אילת, באתר "גיידסטאר ישראל" ניקיון מפרץ אילת על ידי שומרי המפרץ, סרטון באתר YouTube פעילות נוער שומרי המפרץ באילת(הקישור אינו פעיל), המשרד לאיכות הסביבה מבצע לניקוי נחל שחמון, במסגרתו הוצאו טונות אחדות של פסולת, המשרד לאיכות הסביבה תמונות שומרי המפרץ פרויקט HeadStart מימון פעילות שנתית של שומרי המפרץ, סרטון שצורף לקמפיין ב-HeadStart
נולד בארבעה ביולי

נולד בארבעה ביולי (באנגלית: Born on the Fourth of July) הוא סרט קולנוע אמריקני משנת 1989 המבוסס על האוטוביוגרפיה רבת המכר של החייל רון קוביק, שנלחם במלחמת וייטנאם, הקרויה גם היא "נולד בארבעה ביולי". בסרט וילם דפו מגלם את צ'ארלי, וטום קרוז מגלם את קוביק וזכה על כך בפרס גלובוס הזהב. אוליבר סטון, שהיה בעצמו חייל שנלחם בווייטנאם, כתב את התסריט ביחד עם קוביק וביים והפיק את הסרט. סטון רצה לצלם את הסרט בווייטנאם, אך בגלל היחסים הטעונים בין וייטנאם לארצות הברית, הסרט צולם בפיליפינים. "נולד בארבעה ביולי" הוא חלק מה"טרילוגיה" של אוליבר סטון על מלחמת וייטנאם לצד "פלאטון" ו"שמיים וארץ". הסרט זכה בשני פרסי אוסקר על הבימוי הטוב ביותר ועריכת הסרט הטובה ביותר, וכן בארבעה פרסי גלובוס הזהב. קוביק הוא נכה מלחמה מווייטנאם שהפך למשותק בפלג גופו התחתון ואיבד את כושרו המיני. מעבר לזאת הוא אחוז ברגשות אשם משום שמידע שגוי שנתן לו המפקד שלו גרם לו להרוג את אחד מחבריו לנשק ומשום שהגישה המיליטנטית הקיצונית של מפקדיו גרמה לו להתאכזר אל אוכלוסייה אזרחית. קוביק שהתגייס לצבא מתוך אהבת מולדת ומתוך שאיפה להיות גיבור ולהגיע להגשמה עצמית, מורד בערכי החברה, מנתק את הקשר עם משפחתו בעלת הערכים הוויקטוריאנים והופך לפעיל פציפיסטי. לא שם זין "נולד בארבעה ביולי", במסד הנתונים הקולנועיים IMDb (באנגלית) "נולד בארבעה ביולי", באתר נטפליקס "נולד בארבעה ביולי", באתר AllMovie (באנגלית) "נולד בארבעה ביולי", באתר Rotten Tomatoes (באנגלית) "נולד בארבעה ביולי", באתר Box Office Mojo (באנגלית) "נולד בארבעה ביולי", באתר Metacritic (באנגלית) "נולד בארבעה ביולי", באתר אידיבי "נולד בארבעה ביולי", במסד הנתונים הקולנועיים KinoPoisk (ברוסית) אורון שמיר, השחקן יוצא הדופן שנהפך לג'וקר של הוליווד, באתר הארץ, 15 בספטמבר 2024 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הרגייסה

הרגייסה (בסומלית: Hargeysa; בערבית: هرجيسا) היא הבירה והעיר הגדולה ביותר בסומלילנד, מדינה לא מוכרת השוכנת בצפון-מערב סומליה (דה יורה). בעיר מתגוררים 1,033,205 בני אדם נכון לשנת 2021 והיא העיר השנייה בגודלה בסומליה. בעיר נמצא נמל תעופה בינלאומי ממנו יוצאות טיסות לערים רבות ברחבי אפריקה וסומליה. כמו כן, בשטח העיר ממוקמות מספר אוניברסיטאות, כולל אוניברסיטת הרגייסה ואוניברסיטת סומלילנד לטכנולוגיה. בשטחי העיר נמצאו ציורי מערות מן התקופה הנאוליתית. אתר מערות גדול נוסף נמצא כ-35 ק"מ מהעיר. בשנת 1888 נוצרה מדינת החסות "סומלילנד הבריטית". הפרוטקטורט הוקם בעדן שבתימן, ונוהל עד שנת 1898 בראג' הבריטי. לאחר מכן בירת הטריטוריה הייתה ברברה, ובשנת 1941 החליפה אותה הרגייסה במהלך המערכה במזרח אפריקה במלחמת העולם השנייה. לאחר עצמאות סומליה בשנת 1960, שימשה העיר כבירת המחוז, והממשלה הארצית פיתחה את העיר רבות. הפיתוח בא לידי ביטוי בהקמת המוזיאון הראשון בסומליה ושיפוץ נמל התעופה. גל פיתוח נוסף חל בתחילת שנות ה-90, בשנים שאחרי מלחמת האזרחים בסומליה. אתר האינטרנט הרשמי של הרגייסה אתר העיר הרשמי הרגייסה, באתר אנציקלופדיה בריטניקה (באנגלית) https://worldpopulationreview.com/world-cities/hargeysa-population ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
המערכת הגבישית הטריקלינית

בקריסטלוגרפיה המערכת הגבישית הטריקלינית או המערכת התלת-נטייתית היא אחת משבע המערכות הגבישיות. מערכת גבישית מוגדרת על ידי שלושה וקטורים או גם צירים (a‏, b ו-c) והזוויות ביניהם (α‏, β, ו-γ), כאשר כל זווית נמדדת במישור הניצב לציר והיא הזווית בין שני הצירים הנגדיים לאות, למשל α היא הזווית בין b ל-c. במערכת הטריקלינית כל שלושת הווקטורים הם באורך שונה (a ≠ b ≠ c) בדומה למערכת הגבישית האורתורומבית, אבל בשונה ממנה אף זווית ביניהם אינה זווית ישרה (90° ≠ α, β, γ). הסריג הטריקליני הוא הסריג בעל הסימטריות המועטה ביותר מבין 14 סריגי בראבה. לסריג יש את מינימום הסימטריה שיש לכל הסריגים: נקודות היפוך לכל נקודה בסריג ושבע נקודות נוספות לכל נקודת סריג: באמצע המקצועות והפאות, ובנקודות המרכז. זהו סוג הסריג היחיד שאין בו מישורי סימטריה (מישור המחלק את הגביש לשני חלקים שכל אחד הוא בבואת ראי של החלק השני). במערכת הגבישית הטריקלינית כלולות שתי חבורות סימטריות נקודתיות בלבד. לחבורה אחת יש מרכז סימטריה בלבד, ולחבורה השנייה אין סימטריה בכלל. החבורה הראשונה מכונה טריקלינית רגילה או גם טריקלינית-פינקואידית, והשנייה טריקלנית המיהדרליתאו גם טריקלנית-פדיאלית, הטבלה הבאה מפרטת את שתי החבורות על פי הסימונים המקובלים בקריסטלוגרפיה: סימון הרמן-מוגן וסימון שנפליס. לכל חבורה נקודתית מוגדרת רק חבורת סימטריות מרחבית אחת. הקו מעל ל-1 בסימון הרמן-מוגן ( 1 ¯ {\displaystyle {\overline {1}}} ) בא לציין קיום של מרכז סימטריה. הערך 1 בא לציין שנדרש סיבוב מלא של הגביש על מנת לחזור על מקצוע או פאה. חוסר הסימטריה אין פירושו שמערכת זו היא אמורפית, כלומר חסרת סדר. האטומים בגביש יכולים להתיישב במקומות מסוימים בלבד ובמקרה של גבישים טריקליניים מקומות אלו אינם מסודרים בצורה סימטרית, אבל לגביש יש מבנה מסודר. דוגמאות למינרלים השייכים למערכת הטריקלינית הרגילה ( 1 ¯ {\displaystyle {\overline {1}}} ) כוללות את הפלגיוקלז, המיקרוקלין, הרודוניט, הטורקיז, הוולאסטוניט והאמבליגוניט. בסך הכל יש כ-250 מינרלים המשתייכים למערכת זו. דוגמאות למינרלים השייכים למערכת הטריקלינית ההמיהדרלית כוללות את האפיסטיבליט, הקאוליניט והלאוקופניט. בסך הכל יש כ-50 מינרלים המשתייכים למערכת זו. מערכת גבישית Hurlbut, Cornelius S.; Klein, Cornelis, 1985, Manual of Mineralogy, 20th ed., pp. 64 - 65, ISBN 0-471-80580-7 מדיה וקבצים בנושא המערכת הגבישית הטריקלינית בוויקישיתוף המערכת הטריקלינית הסבר על המערכת הטריקלינית באתר Amethyst Galleries המערכת הגבישית הטריקלינית, באתר אנציקלופדיה בריטניקה (באנגלית) פינקואיד (Pinacoid מיוונית לוח) מתאר מצב של שתי פאות מקבילות בגביש. המיהדרל (hemihedral – מיוונית חצי פאות) הוא גביש המכיל רק חצי מכמות הפאות הנדרשות למקסימום הסימטריה של המערכת לה הוא משתייך. פדיון (Pedion מיוונית מישור) הוא גביש חסר סימטריה.
מלונות שרתון

המונח "שרתון" מפנה לכאן. אם הכוונה למשמעות אחרת, ראו מלון שרתון. מלונות שרתון היא רשת מלונות מהגדולות בעולם. לשרתון ישנם 900 בתי מלון ב-95 מדינות. הרשת נמצאת כיום בבעלות "מריוט" שהיא רשת המלונות הגדולה בעולם ומחזיקה בבעלותה 30 רשתות שונות. בשנת 1937 הקימו ארנסט הנדרסון ורוברט מור בית מלון קטן בספרינגפילד, מסצ'וסטס. זמן קצר לאחר מכן הם רכשו בית מלון נוסף עליו התנוסס שלט גדול: שרתון. עלות החלפת השלט הייתה יקרה מדי ולכן הנדרסון ומור החליטו שבמקום שיתנו לכל מלון שם, הם יקראו לכל המלונות תחת שם אחד. כך נולדה רשת שרתון. הצמד המשיך ברכישת מלונות במדינת מסצ'וסטס ועד שנת 1939, היו ברשותם שלושה מלונות בעיר בוסטון. הצלחת המלונות גרמה להם לקנות עוד ועוד מלונות ברחבי החוף המזרחי של ארצות הברית. בשנת 1945 הייתה שרתון רשת המלונות הראשונה שנסחרה בבורסה לניירות ערך בניו יורק. בשנת 1949 הפכה שרתון לרשת בינלאומית כאשר נרכשו שתי רשתות מלונות גדולות בקנדה. אך רק בשנות ה-60 יצאה הרשת מתחומי צפון אמריקה עם בנייתו של מלון שרתון תל אביב בשנת 1961 ו'שרתון מקוטו', עיירה ליד קראקס, ונצואלה. בשנת 1965 נבנה המלון ה-100 של הרשת. בשנת 1968 נרכשה הרשת על ידי תאגיד הענק ITT ושמם של כל מלונות הרשת שונה ל-'ITT Sheraton'. בשנת 1985 רשת 'ITT שרתון' הייתה רשת המלונות המערבית הראשונה שפתחה בית מלון ברפובליקה העממית של סין. בשנת 1994 רכשה 'ITT שרתון' את רשת המלונות הגדולה ביותר באיטליה, 'CIGA', שברשותה היו מלונות רבים בכל אירופה. כל המלונות תחת הרשת שינו את שמם ל'שרתון' וכך הפכה הרשת לרשת מלונות מוכרת גם באירופה. בשנת 1998 הרשת נרכשה על ידי 'רשת מלונות סטארווד' בבעלות של בארי סטיוארט שטרנליכט, שגברה על ההצעה של הילטון במכרז. מאז צמחה שרתון לאחת מרשתות המלונות הגדולה בעולם. בשנת 2016 היא נמכרה למריוט. בישראל היו שתי חברות שונות שהפעילו את מלונות שרתון העולמית. מלון שרתון הישן היה המלון הראשון של רשת שרתון שנבנה מחוץ לצפון אמריקה. המלון היה ממוקם ברחוב הירקון ליד חוף ימה של תל אביב. בשנת 2009 נמכרה חברת אזורים תיירות, מפעילת רוב מלונות שרתון בישראל, שהחזיקה אז 12 בתי מלון, לחברת פתאל ניהול מלונות. כיום בעלי מלונות שרתון בישראל היא קבוצת אלעד בשליטת יצחק תשובה. שמות המלונות שהופעלו על ידה הוחלפו והם אינם פועלים עוד תחת הרשת. בין המלונות היו: שרתון סיטי טאוור, רמת גן (נמכר לרשת "פתאל") מלון שרתון תל אביב שרתון אילת שרתון טבריה (נמכר לרשת "פתאל" והיום נקרא "לאונרדו קלאב טבריה" או "לאונרדו טבריה") שרתון פלאזה ירושלים שרתון מוריה ים המלח שרתון מוריה טבריה (נמכר לרשת "פתאל" והיום נקרא "לאונרדו פלאזה טבריה") מלון שרתון במפלי ניאגרה מלון שרתון בבתומי, גאורגיה מלון שרתון באוסקה, יפן מדיה וקבצים בנושא מלונות שרתון בוויקישיתוף אתר האינטרנט הרשמי של מלונות שרתון (באנגלית) אתר האינטרנט הרשמי של מלונות שרתון (באנגלית) מלונות שרתון, ברשת החברתית פייסבוק מלונות שרתון, ברשת החברתית אקס (טוויטר) מלונות שרתון, ברשת החברתית אינסטגרם מלונות שרתון, ברשת החברתית LinkedIn מלונות שרתון, סרטונים בערוץ היוטיוב גולן חזני, העיסקה נחתמה: בוימלגרין מוכר את אזורים תיירות לפתאל בהפסד של 55 מיליון שקל, באתר כלכליסט, 8 ביולי 2009
ארון מגי

ארון דאשון מגי (באנגלית: Aaron DeShon McGhee; נולד ב-28 ביוני 1979 באורורה, אילינוי) הוא כדורסלן אמריקני המשחק בעמדת הפאוור פורוורד בקבוצת חימיק יוז'ני מליגת העל האוקראינית. גובהו 2.03 מטרים. מגי שיחק עונה אחת באוניברסיטת סינסינטי בה לא קיבל דקות ועבר לאוניברסיטת וינסנס במדיה נבחר ל-MVP של טורניר NJCAA הבינלאומי כשהוא קולע 34.5 נק' למשחק ומוביל את קבוצתו למאזן 32-5 בטורניר ולמקום החמישי. הוא עבר לאוניברסיטת אוקלהומה ויחד עם הוליס פרייס הוביל את הקבוצה לפיינל פור טורניר המכללות תוך כדי שהוא מעמיד ממוצעים של 21.8 נקודות ו-7.2 ריבאונדים למשחק. מגי סיים את קריירת המכללות עם 11 נקודות ו-5 ריבאונדים למשחק. הוא הצטיין במחנות קדם הדראפט אבל לא קיבל חוזה ב-NBA. לאחר שלא נבחר בדראפט יצא מגי לאירופה ושיחק במדי סיודאד קפסה מהליגה הספרדית השנייה ובעונה שלאחר מכן בפזארו מהליגה האיטלקית. לאחר מכן עבר 4 עונות באסיה כולל 3 עונות יוצאות מן הכלל בפוסאן הקוריאנית. בעונת 2008/09 חתם מגי במועדון הישראלי עירוני נהריה בה הציג יכולת מצוינת והעמיד ממוצעים של 18 נקודות ו-10 ריבאונדים למשחק, אך בשל בעיות כספיות במועדון שוחרר במהלך העונה וחתם במכבי תל אביב. לאחר שזכה עם מכבי באליפות ישראל עבר לשורות בי.סי. דונצק מהליגה האוקראינית, אבל בשל חוסר התאמה עזב את הקבוצה ושב לישראל, הפעם למכבי ראשון לציון לעונה אחת. בחודש יולי 2011 חזר לליגה האוקראינית וחתם בקבוצת חימיק יוז'ני. פרופיל, באתר Sports-Reference פרופיל, באתר eurobasket פרופיל, באתר פיב"א שי לוי, ‏הסנטר ארון מגי חתם לעונה בעירוני נהריה, באתר ONE‏, 21 בספטמבר 2008 אור שקדי‏, ארון מגי שוחרר מעירוני נהריה, באתר וואלה, 1 במרץ 2009 דנה סידי ואהוד כהנים, תחליף לדיאור פישר: ארון מגי סיכם במכבי ת"א, באתר ynet, 2 במרץ 2009 עמר בנוביץ, ‏ארון מגי סיכם במכבי ראשון לציון, באתר ערוץ הספורט, 19 בנובמבר 2009
דגל סקסוניה התחתונה

דגל סקסוניה התחתונה הוא דגלה של המדינה הגרמנית סקסוניה התחתונה. עיצובו של הדגל מתבסס על עיצוב דגל גרמניה - טריקולור אופקי בצבעי שחור-אדום-זהב והוא מושחת בסמל סקסוניה התחתונה במרכזו ומוזח מעט לשמאל. סמל הסוס הסקסוני נחשב סמלם של הסקסונים מאז המאה ה-12. סקסוניה התחתונה הוקמה באזור הכיבוש הבריטי בגרמניה שלאחר מלחמת העולם השנייה כתוצאה מאיחודן של המדינות הנובר, בראונשווייג, אולדנבורג ושאומבורג-ליפה. בחירת הצבעים לדגל המדינה נעשתה מכיוון וצבעי השחור-אדום-זהב אינם מקושרים היסטורית באופן ישיר לאחד מהאזורים אשר הרכיבו את המדינה. הוא אומץ בחוקתה הראשונה של סקסוניה התחתונה ב-13 באפריל 1951. סמל סקסוניה התחתונה מדיה וקבצים בנושא דגל סקסוניה התחתונה בוויקישיתוף סקסוניה התחתונה, באתר דגלי העולם (באנגלית) דגלי סקסוניה התחתונה (בגרמנית) סמל ודגל סקסוניה התחתונה באתר ממשלת סקסוניה התחתונה (בגרמנית) חוקתה הראשונית של סקסוניה התחתונה (13 באפריל 1951) (בגרמנית)
קנית קטנה

קנית קטנה (שם מדעי: Acrocephalus scirpaceus) היא ציפור שיר ממשפחת הסבכיים. היא הנפוצה ביותר מבין המינים של הסוג קנית. גודלה 12.5-14.00 ס"מ. הראש והגב בצבע חום זיתי אחיד. החלק התחתון בצבע צהבהב בהיר, מלבד צדי הבטן, בהם הצבע כהה במקצת. המקור דק, ארוך וחזק למראה. בעלת פס גבה בהיר, עדין וקצר. ראשה מחודד ומצחה שטוח. הזוויגים כמעט זהים במראה, בדומה לרוב הקניות. הצעירים בעלי צבעים כהים יותר בחלק התחתון. ניזונה בעיקר מחרקים, ולעיתים אוכלת גם גרגירים ופירות קטנים. אזורי מחיה: הקנית הקטנה נמצאת בעיקר בחישות צפופות וגבוהות של קנים ושל עֲרַבְרַבָּה (שמה המדעי Epilobium), הגדלים בסמוך למקווי מים או בתוכם, ובשאר נופים לחים. צבעי גופה מותאמים לצבעי קנה בוגר (מהשנה שעברה): חום בחלק העליון וצהבהב בחלק התחתון. הקנית הקטנה מקננת ברחבי אירופה ועד לאזורים בעלי אקלים ממוזג של אסיה. חורפת באפריקה שמדרום לסהרה. בישראל היא חולפת נפוצה מאוד בכל הארץ. בחורף נצפים פרטים הדוגרים - בצפון הארץ, בעמקים וגם במרכז - ליד מקווי מים ובריכות דגים קנית זו נודדת בלילה, בדומה לרוב ציפורי השיר הקטנות. הזוג בונה קן דמוי סלסילה, המאגדת כמה גבעולי קנה סמוכים, בערך בחצי גובהם. הסלסילה העמוקה מגינה על הביצים מנפילה למים כשהקנים נעים ברוח. הנקבה מטילה 3–5 ביצים. הפרחונים עוזבים את הקן בגיל 10–11 ימים. לעיתים ניתן למצוא זוג דוגר בין צמחי קנה הגדלים בתעלות בצידי דרכים, המוצפות במים רק בחורף, ובקיץ הן יבשות. מין זה הוא מונגמי בדרך כלל. מאפיין מיוחד: למרות ההבדל הרב בין גודל הקנית הזו לגודל הקוקייה אירופית היא נמצאת ברשימת המינים המארחים ומגדלים את גוזליה של קוקייה טפילה זו. מדיה וקבצים בנושא קנית קטנה בוויקישיתוף קנית קטנה, באתר ITIS (באנגלית) קנית קטנה, באתר NCBI (באנגלית) קנית קטנה, באתר Animal Diversity Web (באנגלית) קנית קטנה, בבסיס הנתונים ARKive (באנגלית) קנית קטנה, באתר GBIF (באנגלית) קנית קטנה, באתר הצפרות הישראלי קנית קטנה, באתר טיולי מרכז הצפרות, החברה להגנת הטבע המרכז לחקר ציפורי ירושלים דוגמאות שירה וקריאות, ממאגר של אוניברסיטת קורנל שושי שמר-בלוך, ‏המצפן הפנימי של הציפור, באתר "אלכסון", 11 ביולי 2013 - על מחקר של נדידת הקנית קנית קטנה באתר הרשימה האדומה של IUCN
בית הביל"ויים

בית הביל"ויים או בית אנטון איוב הוא בית באר בשכונת נווה עופר בתל אביב, בסמוך לנתיבי איילון. הבית הוקם בשלהי המאה ה-18 או בראשית המאה ה-19, לא הרחק מהדרך מיפו לרמלה וירושלים. במהלך המאה ה-19 רכש אותו אנטון איוב, מעשירי יפו, שבבעלותו היו פרדסים רבים, ולו מיוחס פיתוח זן תפוזי השמוטי. המבנה נבנה בהדרגה, ומעת לעת נוספו בו עוד חדרים וכן קומה נוספת. הבנייה המוקדמת פשוטה יחסית, וככל שנוספו אגפים וקומות, הוא כלל אלמנטים מפוארים ומורכבים יותר. ככל בית באר, כולל המבנה באר, בריכת אגירה ומערכת השקיה לפרדסים שסבבו אותו. הבאר עדיין קיימת, אך תעלות ההשקיה אינן קיימות עוד, וגם הבריכה נהרסה. ב-1882 הגיעה לארץ ישראל קבוצה של 14 ביל"ויים. הקבוצה שכרה את הבית, שהיה בדרך מיפו למקווה ישראל, בה עבדו. הקבוצה כללה 13 גברים ושתי נשים, דאריה סרוט ופאני פרייזר, שהתגוררו בחדר נפרד. אחד מהם, חיים חיסין, תיאר כך את הבית: "נכנסנו לאולם מרווח עם סיפון מקומר. ליד הקירות ספות טורקיות רכות, מצופות קטיפה אדומה עם מלילות. על הרצפה שטיחים יקרים. על שולחנות גבוהים וצרים – מנורות. בצדדים ספסלים אחדים נמוכים מעשה מקלעת". זאב דובנוב ציין כי הם "מתגוררים כאן בשני חדרים גדולים ב-16 רובל לחודש; מלבד זאת לרשותנו מרפסת גדולה, חדר וגן...". ב-1964 הוכרז הבית כאתר עתיקות. מדובר בהכרזה חריגה, שכן לפי חוק העתיקות, ניתן להכריז על מבנה שנבנה אחרי שנת 1700 כאתר עתיקות רק אם הוא בעל ערך היסטורי, ולפיכך נראה שנוכחותם של הביל"ויים במבנה היא שהביאה להכרזה. בהמשך כללה אותו עיריית תל אביב-יפו ברשימת המבנים המיועדים לשימור. חרף ההכרזות, סובל המבנה מהזנחה רבה, וחלקים רבים ממנו קרסו ונהרסו. בדו"ח מבקר המדינה על הרשויות המקומיות לשנת 2005, שעסק בין היתר בשימור מבנים ואתרים, נמתחה ביקורת על התנהלות הרשויות הנוגעות בדבר. בראשית המאה ה-21 הושלמה סלילת נתיבי איילון לכיוון חולון ובת ים, והקטע שבין מחלף חולון למחלף וולפסון נסלל בסמוך לבית. לאחר סלילת הכביש התעורר הצורך להסיט את הנתיב הצפוני צפונה כדי לפנות מקום למסילת הרכבת תל אביב - בני-דרום. חוות דעת של האדריכל אמנון בר אור שללה אפשרות להזיז את הבית ממקומו, מחשש שיקרוס, וכחלופה העבירה חברת נתיבי איילון את הנתיב במנהרה שאורכה 225 מטרים, ושמה "מנהרת הביל"ויים". המבנה מיועד לשיקום ולשרת את הציבור וסביבו הוקם "פארק הבילויים" לרווחת תושבי שכונת נווה עופר. שאלת מימון השיקום עודה פתוחה. ביקור משפחות הביל"ויים בבית לרגל 70 שנה לביל"ו, 1952 בית הביל"ויים ומסילת הברזל שעוברת למרגלותיו מוצא המנהרה שנחפרה עבור הנתיב הצפוני של נתיבי איילון ובתיה של נווה עופר בית הביל"ויים, 2017 אבו כביר בית קברות טאסו מדיה וקבצים בנושא בית הביל"ויים בוויקישיתוף ליהי דוידוביץ' ותמיר לביא, בית אנטון איוב, באתר בתי הבאר מנהרת בית הביל"ויים באתר נתיבי איילון בית הביל"ויים (בית אנטון איוב) באתר "היסטוריה על המפה" אברהם בלבן, בית הביל"ויים מתפורר. ממש חבל, באתר הארץ, 16 בנובמבר 2022 דו"ח ביקורת על הרשויות המקומיות 2005, עמ' 80 ‏ מאיה פולק, כאן ביל"ו, מוסף שבת, מקור ראשון, 27.11.2020
ג'ודפור

ג'ודפור (בהינדי: जोधपुर) היא העיר השנייה בגודלה במדינת ראג'סטאן שבצפון מערב הודו. בעבר הייתה שם נסיכות באותו שם. ג'ודפור נמצאת בשוליו המזרחיים של מדבר ת'אר. העיר ידועה גם בכינויה "עיר השמש" בשל מזג האוויר הבהיר כל השנה וגם "העיר הכחולה", כיוון שבתי העיר הישנה צבועים בכחול. העיר נוסדה ב-1459 על ידי ראש שבט רג'פוטי בשם ראו ג'ודהה. ראו ג'ודהה הצליח לכבוש אזורים מסביב בכך נוסד מדינה שלימים תקרא מרוואר. במרכז העיר ג'ודפור ממוקם מבצר ענק, מבצר מהראנגר, על גבעה בגובה של כ-125 מטרים. חומתו, המגיעות לגובה של 36 מטרים ורוחב של 21 מטרים, מהווה את אחת מהמבנים המרהיבים והיפים שבראג'סטאן. מדיה וקבצים בנושא ג'ודפור בוויקישיתוף אתר האינטרנט הרשמי של ג'ודפור ג'ודפור, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.